داغلیق قاراباغ موناقیشهسی آوروپا اتفاقینین دقتیندهدیر.
آپا-نین خبرینه گؤره، بو بارهده آوروپا اتفاقینین آتت-دکی نمایندهسینین آتت-این یئنی صدری، ایتالییا خاریجی ایشلر ناظری آنگئلینو آلفانونون بیاناتینا جاوابیندا قئید ائدیلیب.
بیاناتدا دئییلیر کی، اوزون مدت داوام ائدن گورجوستان و مولدوواداکی موناقیشهلر، ائلجه ده داغلیق قاراباغ موناقیشهسی همیشکی کیمی آوروپا اتفاقینین دقتیندهدیر و آی بو موناقیشهلرین حلینده ایتالییانین آتت-این فعالیتینین مؤهکملندیریلمهسینه سادیقلیینی یوکسک قیمتلندیریر.
بیاناتدا او دا بیلدیریلیر کی، آوروپا اتفاقی موناقیشهلرین جدی ناراحاتلیق دوغوران هومانیتار آسپئکتلرینه دایمی دقتی یوکسک قیمتلندیریر.
قئید ائدک کی، آتت-این فعالیتده اولان صدری، ایتالییانین خاریجی ایشلر ناظری آنجئلینو آلفانو ویانادا دایمی شورانین ایجلاسیندا ۲۰۱۸-جی ایلده فعالیتینین پریوریتئتلرینی آچیقلایارکهن بیلدیریب کی، ایتالییا آتت-دکی صدرلیگی دؤورونده داغلیق قاراباغ موناقیشهسینین حلی اوچون ۲۰۱۸-جی ایلده آتت-این مینسک قروپونون فعالیتینی دستکلهمک نیتیندهدیر. او قئید ائدیب کی، ۲۰۱۸-جی ایلده آتت-ا صدرلیک چرچیوهسینده ایتالییا تشکیلاتا داخیل اولان اؤلکهلر آراسیندا دیالوقون اینتئنسیولشدیریلمهسینی نظرده توتور و بو، اساس پرینسیپلردن بیریدیر.
azb_Arab azb_Arab azb_Arab azb_Arab azb_Arab